ICAO สั่งห้ามขนส่งแบตเตอรีลิเธียมบนสายการบิน บังคับใช้ 1 เม.ย.นี้
ICAO เตรียมสั่งห้ามขนส่งแบตเตอรีลิเธียมบนสายการบินชั่วคราว มีผลบังคับใช้ 1 เม.ย.นี้
23 ก.พ. 2559

ผู้สื่อข่าวรายงานว่า องค์กรการบินระหว่างประเทศ (ICAO) ได้อนุมัติให้สั่งห้ามการขนส่งแบตเตอรีลิเธียมแบบที่สามารถนำมาชาร์จใหม่ได้เป็นการชั่วคราว โดยคำสั่งดังกล่าวจะมีผลบังคับใช้ในวันที่ 1 เม.ย.นี้
ส่วนสาเหตุที่ได้มีการสั่งห้ามดังกล่าว เนื่องจากแบตเตอรี่อาจจะก่อให้เกิดไฟลุกไหม้บนเครื่องบินได้ อย่างไรก็ดี คำสั่งห้ามดังกล่าวไม่ได้ผูกมัดกับทุกสายการบิน แต่ประเทศส่วนใหญ่ก็ปฏิบัติตามมาตรฐานของ ICAO